Valur hafði betur í stórleik umferðarinnar þegar liðið lagði FH að velli með einu marki , 29 - 28 . Dramatík var á lokamínútunni þegar FH náði að minnka leikinn niður í eitt mark og héldu að þeir hefðu unnið boltann þegar nokkrar sekúndur voru eftir af leiknum , eftir umhugsun dómara dæmdu þeir Val boltann og leikurinn rann út . FH byrjaði leikinn töluvert betur , hafnfirðingar mættu grimmari til leiks og leiddu eftir fyrsta korterið með fimm mörkum 6 - 11 . Valsmenn voru óagaðir og staðir á upphafs mínútunum og benti lítið til þess að þeir færu að snúa leiknum sér í hag . Heimamenn komu þó með ótrúlegan viðsnúning og breyttu stöðunni í 14 - 11 , með 8 - 0 kafla á 10 mínútum . FHingar vöknuðu eftir það og héldu í við ákveðna Valsmenn sem leiddu þó að fyrri hálfleik loknum með þremur mörkum 17 - 14 . Anton Rúnarsson var frábær í liði Vals , hann skoraði 9 mörk í fyrri hálfleik en það dró af honum í síðari hálfleik . Það voru FHingar sem mættu einnig sterkari til leiks í síðari hálfleik , þeir jöfnuðu strax leikinn í 17 - 17 . Það var lítið skorað framan af í seinni hálfleik en þegar stundarfjórðungur var til leiksloka var Valur með þriggja marka forystu 23 - 20 . Valur hélt FH í tveggja til þriggja marka fjarlægð og voru tveimur mörkum yfir þegar mínúta var eftir af leiknum . Anton Rúnarsson tapaði boltanum og FH minnkaði leikinn niður í eitt mark . Það ætlaði allt að verða vitlaust á vellinum þegar Ísak Rafnsson fékk brottvísun fyrir að ýta á eftir Ými Erni Gíslasyni og skömmu síðar leit út fyrir að FH hefði unnið boltann af Val . Dómarar leiksins tóku sér tíma til að ræða málin áður en þeir dæmdu Val boltann sem unnu að lokum eins marks sigur í stórskemmtilegum leik á Hlíðarenda , 29 - 28 . Magnús Óli var góður gegn uppeldisfélaginu.vísir / vilhelm Af hverju vann Valur ? Þeir náðu frábærum kafla í fyrri hálfleik sem kom þeim á bragðið . Sóknarleikurinn var vel útfærður hjá þeim , varnarlega voru þeir þéttir og þeir geta þakkað Hreiðari Levý Guðmundssyni , markverði liðsins , fyrir sitt framlag í leiknum . Hverjir stóðu upp úr ? Anton Rúnarsson var atkvæðamestur Valsmanna , skoraði 11 mörk og þar af 9 í fyrri hálfleik eins og áður sagði . Agnar Smári Jónsson kom sterkur inn í dag , hann skoraði 6 mörk jafnt og Finnur Ingi Stefánsson . Enn Hreiðar Levý Guðmundsson var frábær í leiknum , varði 17 bolta og þar af mikið af dauðafærum . Ásbjörn Friðriksson var markahæstur FH-inga , hann skoraði 9 mörk en þurfti til þess 15 skot . Hvað gekk illa ? Slæmu kaflarnir hjá liðunum voru of dýrir . FH missti niður fimm marka forystu og tökunum á leiknum í 8 - 0 kafla Vals . Nýting dauðafæra hjá gestunum var ekki til afspurnar . Ásbjörn Friðriksson var með slaka nýtingu sem og Arnar Freyr Ársælsson og Einar Rafn Eiðsson sem skoruðu samanlegt 9 mörk úr 17 skotum . Hvað er framundan ? Síðasti leikur fyrir jólafrí er um helgina , bæði lið spila á sunnudaginn , FH tekur á móti ÍBV í Hafnarfirði og Valur fer á Selfoss þar sem þeir mæta Íslandsmeisturunum . Agnar Smári í baráttunni í kvöld en hann er að komast á skrið eftir meiðsli.vísir / vilhelm Agnar Smári : Þú stoppar ekki 100 kíló „ Mér finnst ég vera að komast í fyrra form “ sagði Agnar Smári Jónsson , leikmaður Vals . Aggi hefur ekki náð sér almennilega á strik í síðustu leikjum en hann átti stórgóðan leik í dag „ Ég er kannski ekki alveg kominn í fyrra form , eins og þeir sögðu í Seinni bylgjunni þá er ég ennþá smá ryðgaður , það þarf bara stálull á mig og þá er ég flottur “ sagði Aggi Agnar Smári segist ekki hafa verið stressaður að þeir myndu missa leikinn frá sér líkt og áður á tímabilinu , hann hafði góða tilfiningu það sem eftir lifði leiks eftir slaka byrjun „ Nei , mér fannst við alltaf vera með þetta . Við vorum lélegir fyrstu 10 , svo fór vörnin að kikka inn og sóknin að gera sitt . Þá er allt í blóma hjá okkur “ Óskar Bjarni Óskarsson , aðstoðaþjálfari Vals , kallaði á Agnar Smára í leiknum „ Aggi keyrðu bara á þá , þeir eiga ekki séns í þig “ Aggi gerði eins og honum var sagt , keyrði á vörnina og skoraði . Aggi tekur undir það að þeir hafi ekki átt séns í hann „ Já þú stoppar ekki 100 kíló , nei oj ég má ekki segja þetta , ég var bara flottur “ sagði Agnar Smári ósáttur við fyrsta svarið en tók þó undir það að hann hafi átt góðan leik Snorri Steinn Guðjónsson og lærisveinar hafa unnið sjö leiki í röð.vísir / vilhelm Snorri Steinn : Það eru einhversstaðar vonbrigði „ Ég er hrikalega ánægður með strákana , þetta var erfiður leikur , flottur leikur og ég hugsa að þetta hafi verið skemmtilegur leikur “ sagði Snorri Steinn um leikinn „ Eftir erfiða byrjun þá komumst við vel inní leikinn og vorum með fínt forskot í hálfleik . Mér fannst við vera skrefinu á undan lungað af leiknum “ Valur byrjaði leikinn illa en náði þvílíkum viðsnúningi um miðbik fyrri hálfleiks þegar þeir tóku öll völd á vellinum með 8 - 0 kafla . Eftir það stjórnuðu Valsmenn leiknum en Snorri segir að þeir hafi dottið í gang þegar þeir fóru að spila vörn „ Við vorum meira tilbaka og vorum lélegir , þeir voru að refsa okkur fyrir . Svo fórum við að skila okkur betur til baka , spila vörn og þá fór þetta aðeins að ganga , svo varði Hreiðar Levý nokkra góða bolta “ „ Það var bara gott að taka FH í dag , það er mjög góður stígandi í liðinu en við duttum líka út úr bikarnum , svo einhversstaðar eru vonbrigði . “ sagði Snorri Steinn sem viðurkennir að það sé góður stígandi á liðinu þessa stundina Sigursteinn var fáorður í leikslok.vísir / vilhelm Sigursteinn : Ég verð bara að treysta því að dómararnir hafi rétt fyrir sérSigursteinn Arndal , þjálfari FH , segir að liðið hafi , miðað við hvernig leikurinn spilaðist , ekki átt meira skilið út úr leiknum „ Ég er bara svekktur “ svo stutt voru þau fyrstu orð frá þjálfara FH Dómarar leiksins höfðu dæmt FH boltann þegar nokkrar sekúndur voru eftir af leiknum en eftir frekari umhugsun dæmdu þeir Val boltann . Steini var mjög ósáttur við þá ákvörðun og lét vel í sér eftir leik . Hann segist þó verða að treyst því að ákvörðun dómara hafi verið rétt . „ Vill maður ekki alltaf fá eitthvað , ég verð bara að treysta því að dómararnir hafi haft rétt fyrir sér “ sagði Steini Arndal um ákvörðun dómaranna en segist sjálfur hafa séð þetta öðruvísi Steini segir að liðið hafi verið í töluverðu basli í leiknum og ekki átt skilið sigurinn úr því sem komið var „ Nei , við vorum ekki góðir í dag , vorum í töluverðu basli bæði í sókn og vörn enn við vorum líka að spila við gott lið “ Steini sem var heldur stuttorður enda voru miklar tilfingar í gangi svona strax eftir leik . Fæst orð bera minnsta ábyrð átti vel við hjá svekktum þjálfara FH-inga . „ Maður er bara sjóðheitur og drullusvekktur , enn nú er það bara næsti leikur “ sagði Steini að lokum Athugið .